Rick Moranis Kembali Dalam Filem Reboot HONEY I SHRUNK THE KIDS
Selepas berjaya mendapatkan kembali pengarah asal Joe Johnston untuk mengarahkan filem reboot Disney+ Honey I Shrunk the Kids, pelakon asal francais Rick Moranis disahkan kembali membawa wataknya dalam filem akan datang. Filem reboot Honey, I Shrunk the Kids akan ditetapkan tiga dekad selepas filem pertama, dan memberi fokus kepada Nick Szalinski dimana dia mengulangi kesilapan ayahnya dengan secara tidak sengaja mengecilkan anak-anaknya. Dia kemudiannya perlu mencari jalan untuk memperbaiki masalah tersebut. Bintang filem animasi Frozen, Josh Gad akan memainkan peranan sebagai anak kepada karakter Wayne Szalinski lakonan Rick Moranis. Filem pertama yang diterbitkan pada 1989 dibintangi Rick Moranis (Ghostbuster) yang memainkan peranan sebagai saintis dan pencipta yang bijak tetapi cuai, Wayne Szalinksi. Dalam filem tersebut, dia telah mencipta alat yang mampu mengecilkan benda. Setelah beberapa kali gagal dan berputus asa terhadap projeknya itu, berlaku kemalangan pelik dimana ia tidak sengaja mengecilkan dua anaknya iaitu Amy dan Nick serta anak jirannya iaitu Russ dan Ron. Wayne kemudiannya perlu mencari jalan untuk memperbaiki alat ciptaannya itu dan dalam masa yang sama mencari kanak-kanak yang sesat dibelakang halaman rumahnya. Selepas menerima respon positif dan sukses dipentas box office, filem kedua berjudul Honey, I Blew Up the Kid telah dihasilkan diikuti filem video berjudul Honey, We Shrunk Ourselves. Bagaimanapun kedua-dua filem sekuel itu tidak berjaya seperti filem pertama. Honey, I Blew Up the Kid  Honey, I Blew Up the Kid  Setakat ini, tarikh tayangan dan barisan pelakon lain masih lagi belum diumumkan pihak studio.